Цяпер "Лекфарм" вырабляе амаль 50 найменняў лекавых сродкаў па міжнароднай непатэнтаванай назве (МНН) без уліку дазіровак. За 2014 год прадпрыемства пашырыла сваю наменклатуру: распрацавала і зарэгістравала 8 найменняў лекавых сродкаў. У бягучым годзе прадпрыемства плануе зарэгістраваць і пачаць вытворчасць яшчэ 12 найменняў лекавых прэпаратаў для лячэння цукровага дыябету, сардэчна-сасудзістых захворванняў, для прафілактыкі ІХС, інфарктаў, артэрыяльнай гіпертэнзіі, лячэння захворванняў страўнікава-кішачнага тракту, лекавых сродкаў для прафілактыкі і лячэння вянознай недастатковасці, антыгістамінных лекавых сродкаў. У цэлым у распрацоўцы на прадпрыемстве знаходзяцца яшчэ амаль 30 найменняў лекавых сродкаў, якія плануецца асвоіць у бліжэйшыя два гады.